**Маңғыстау облысының жұмыспен қамтуды үйлестіру және әлеуметтік бағдарламалар басқармасы басшысының 2025 жылғы «22» мамырдағы №03-09/299 бұйрығымен бекітілген.**

**Үкіметтік емес ұйымдарға арналған мемлекеттік гранттардың 2025 жылға арналған басым бағыттарының тізбесі**

|  |  |  |  |  |  |  |
| --- | --- | --- | --- | --- | --- | --- |
| **№** | **Заңның**  **5-бабының**  **1-тармағына сәйкес мемлекеттік грант саласы** | **Мемлекеттік гранттың басым бағыты** | **Мәселенің қысқаша сипаттамасы** | **Қаржыландыру көлемі** *(мың, теңге)* | **Грант түрі** | **Нысаналы индикатор** |
| **Маңғыстау облысының жұмыспен қамтуды үйлестіру және әлеуметтік бағдарламалар басқармасы** | | | | | | |
| 1 | Халықтың әлеуметтік тұрғыдан осал топтарын қолдау | Жаңаөзен қаласындағы психоневрологиялық патологиясы бар балалардың ата-аналарына психологиялық қолдау көрсету | Бүгінгі таңда Маңғыстау облысы бойынша мүгедектігі бар балалар саны 7 688-ға жетіп отыр. Ал оның 1 564-і Жаңаөзен қаласында тұрады. Мүгедектігі бар, оның ішінде психоневрологиялық патологиясы бар балалар ерекше күнделікті күтім мен қолдауды қажет еді, ал олардың ата-аналары балаларын тәрбиелеу барысында өзгеше қиындықтарға тап болады. Мысалы, ата-аналар стресстің жоғары деңгейіне, оқшаулану сезіміне және т.б. жағдайларды бастарынан өткеруі мүмкін. Сондықтан аталған балалардың ата-аналарына психологиялық қолдау көрсету олардың менталды әл-ауқатын және балаларының қажеттіліктеріне тиімді жауап беру қабілетін қамтамасыз етуде шешуші рөл атқарады. Дегенмен мұндай қолдау түрі әрдайым қолжетімді немесе қолданыстағы жағдайларда тиімді бола бермейді. Сол себепті қазіргі таңда психоневрологиялық патологиясы бар балалардың ата-аналарына психологиялық қолдау іс-шараларын өткізу өзекті. | 11 636,0 | 1 қысқа мерзімді грант | **Нысаналы индикаторлар:**  1) Жаңаөзен қаласы бойынша психоневрологиялық патологиясы бар балалардың кемінде 50 ата-анасына психологиялық қолдау көрсету және психоэмоционалдық күйін *(жағдайын)* жақсарту.  2) Жобаға қатысушылардың қанағаттанушылығын бағалау: сауалнама нәтижелері негізінде қанағаттану деңгейі кемінде 70% құрайды.  **Күтілетін нәтиже:**   1. Арнайы маманды тарта отырып, психоневрологиялық патологиясы бар балалардың ата-аналарына арналған 2 топтық кездесу ұйымдастыру. Әр топ кемінде 5 адамнан тұрады, жалпы қамту кемінде – 10 ата-ана.   2. Психоневрологиялық патологиясы бар балалардың ата-аналарына психологтар немесе психоневрология мамандары (басқа өңірден арнайы шақырылған) жеке кеңес беруді өткізу. Мамандармен жеке кездесуге кемінде 15 ата-ана қатысады.   1. Психоневрологиялық патологиясы бар балалармен қарым-қатынас жасаудың негізгі дағдыларын үйретуге бағытталған кемінде 15 ата-анаға арналған кемінде 5 оффлайн оқыту/вебинарлар сериясын ұйымдастыру. 2. Психоневрологиялық патологиясы бар балалардың ата-аналары арасында тәжірибе алмасу және бір-біріне қолдау көрсету мақсатында онлайн чат құру. 3. Кемінде 10 ата-ана мен олардың балалары бір-бірімен кездесіп, араласуға және жаңа дағдыларды үйренуге бағытталған кемінде 3 іс-шара *(мысалы, таза ауаға шығу, мастер-класстар және т.б. сияқты)* ұйымдастыру. |
| 2 | Халықтың әлеуметтік осал топтарын қолдау | Жұлын жарақаты бар науқастың мектебі | Маңғыстау облысында бүгінде мүгедектігі бар адамдардың саны 33 256 адамды құрайды. Олардың 1 000-ге жуығы – жұлынның зақымдалуына байланысты функционалдық бұзылыстары бар мүгедектігі бар адамдар.  2023 жылғы 7 маусымда Мемлекет басшысы Мүгедектердің құқықтары туралы конвенцияға *(Конвенцияны Қазақстан 2015 жылы ратификациялаған)* Факультативтік хаттаманы ратификациялау туралы Қазақстан Республикасының № 8-VIII Заңына қол қойды.  Осы Конвенцияның негізгі қағидаттарының бірі – мүгедектігі бар адамдар үшін тең мүмкіндіктерді қамтамасыз ету және олардың құқықтарын кемсітуге жол бермеу, сондай-ақ басқа да қозғалу мүмкіндігі шектеулі азаматтарға тәуелсіз өмір салтын жүргізуге мүмкіндік беру.  Маңғыстау облысында жоғарыда аталған бағыттар бойынша 4 медициналық-әлеуметтік мекеме *(оның 1-еуі 18 жасқа дейінгі балаларға арналған),* үйде қызмет көрсететін 7 коммуналдық мемлекеттік мекеме мен бөлімшелер жұмыс істейді.  Тірек-қимыл аппараты бұзылған *(инсульттан кейінгі оң-сол жақ гемипарез, бір жағы жұмыс істемейтін жағдайды қалпына келтіру, бала кезінен сал ауруы және т.б.)* бар адамдар үшін 1 оңалту орталығы жұмыс істейді, онда қалпына келтіру курсынан өтуге болады. Дененің моторлық функциялары, сонымен қатар операциядан кейінгі оңалту шараларын алу мүмкіндігі бар.  Жоғарыда айтылғандардың негізінде мүгедектерді оңалту сапасын арттыру мақсатында мүгедектер арбасында жүретін мүгедектігі бар адамдардың жеке көмекші қызметтерін көрсету бойынша медицина қызметкерлеріне оқыту семинарларын өткізу, сондай-ақ олардың Беларусь Республикасының мамандарымен тәжірибе алмасуы жоспарлануда. | 11 796,0 | 1 қысқа мерзімді грант | **Нысаналы индикатор:**  1) Маңғыстау облысындағы жалпы 7 медицина қызметкері мен жұлын жарақаты бар науқастармен жұмыс істеуге белсенді қызығушылық танытқан 10 жеке көмекшіні оқыту және тәжірибе алмасу арқылы біліктіліктерін арттыру.  2) Жобаға қатысушылардың қанағаттанушылығын бағалау: сауалнама нәтижелері негізінде қанағаттану деңгейі кемінде 70% құрайды.  **Күтілетін нәтиже:**  1. Жобаны іске асыру барысында офлайн форматта кемінде 2 (екі) тақырыптық семинар өткізу арқылы облыстағы 7 медицина қызметкерінің неврологиялық патологиясы бар науқастармен жұмыс істеу бойынша біліктілігін арттыру.  2. Жобаны іске асыру барысында офлайн форматта кемінде 2 тақырыптық семинар өткізу арқылы мүгедектер арбасында қозғалатын жұлын жарақаты бар мүгедектерді қауіпсіз алып жүру үшін 10 жеке көмекшіні оқыту.  4. Жеке көмекші қызметтерін көрсететін мамандармен тәжірибе алмасу мақсатында Маңғыстау облысынан 7 медицина қызметкерінің Беларусь Республикасына сапарын ұйымдастыру.  5. Instagram, Facebook, Telegram әлеуметтік желілеріндегі парақшаларда жобаны жүйелі түрде ақпараттық қамту. Жобаны жүзеге асыру және қамту үшін кемінде 1 баннер және 1 бейнеролик әзірлеу және шығару. |
|  | **БАРЛЫҒЫ** |  |  | **23 432,0** |  |  |